KVB

Uß de Wikipedia för Ripuarisch Shprooche.

KVB is dä Kölsche-Vekehrs-Betriev. Busse un Bahne in Kölle un Umjebung sin von dä KVB.

De KVB iß am VRS beteilisht, zosamme met_enen jannze Pöngel andere Baane und Bußßbedrievere. Do weed ene jemeinsaame Faaplaan jemaat un einheitlijje Praise för_t jannze Jebeet vum VRS (ußßer_em Bußß no_m Floochhafe Wahn) ußßjeküngelt, un dat mer met ajnem Faashing ömshteije kann wi_mer wėll.

Enhalldtß_Övverseesh

[Änndere] Wo de KVB fahre däät

De KVB han im Moment 15 Stroßebahnlinien:

De 1: Weiden - Junkersdörp - Müngersdörp (Stadtion) - Brungsfeld - Rudolfplatz - Nüümaat - Hüümaat - Düxer Bahnhoff - Kalk - Höhebersh - Merheijm - Brück - Refrath - Bensberg (de letzte beiden sin in Berjisch Jlabbaach, nit in Kölle)

De 3: Mengenish - Bocklemünd - Bickedörp - Ihrefeld - Frieseplatz - Nüümaat - Düx, Messe - Buchheijm - Holweijde - Dellbrück - Thielebruch

De 4: Bocklemünd - Bickedörp - Ihrefeld - Frieseplatz - Nüümaat - Düx, Messe - Müllem - Hühhuus - Dünnwald - Schlebusch (dat is in Leverkuse, ävver de Zoch hält im Wald dovüür, so dat me mit ne kölsche Uswies dohin fahre kann!

De 5: Ossedörp - Ihrefeld - Frieseplatz - Haupbahnhoff

De 6: Ebertplatz - Nippes - Weidepesh - Lonerish, Friedhoff De andere 6: Ubierring - Barbarossaplatz - Nüümaat - Haupbahnhoff

De 7: Freshe - Marsdörp - Lindenthal - Brungsfeld - Rudolfplatz - Nüümaat - Hüümaat - Düx - Poll - Ense - Porz - Zündörp

De 8: Uni - Zülpisher Platz - Nüümaat - Hüümaat - Düx - Poll - Ense - Porz

De 9: Sülz - Uni - Zülpisher Platz - Nüümaat - Hüümaat - Düxer Bahnhoff - Kalk - Vingst - Ostheijm - Rath/Heujmaa - Künningsforß

De 12: Merkenish - Ford-Werke - Niehl - Nippes - Ebertplatz - Rudolfplatz - Barbarossplatz - Ihfelstroß.

De 13: Sülzjöödel - Lindenthal - Brungsfeld - Ihrefeld - Nippes - Riehl - Müllem - Buchheijm - Holweide

De 15: Chorweiler (bliet do besser fott!) - Longerish - Weidenpesch - Nippes - Eberplatz - Rudolfplatz - Barbarossaplatz - Ubierring

De 16: Bonn-Bad Jodesbersh - Bonn Haupbahnhoff - Wesseling - Jodorf - Sürth - Bayethal - Ubiering - Barbarossaplatz - Rudolfplatz - Ebertplatz - Riehl - Niehl (ävver nit do wo och de 12 fahre däät!)

De 17: jiddet diese Johr nit!

De 18: Bonn Haupbahnhof - Alfter - Brühl - Hürth - Klettebersh - Barbarossaplatz - Rudolfplatz - Ebertplatz - Riehl - Müllem - Buchheijm - Holweide - Dellbrück - Thielebruch

De 19: Buchheijm - Müllem - Riehl - Ebertplatz - Breslauer Platz De andere 19: Klettebersh - Barbarossaplatz - Nüümaat - Haupbahnhoff

[Änndere] De Fahrzeuje

De KVB han 7 verschiedene Type vun Stroßebahne, mit denne se de Lück dursh de Jäjend fahre däät.

Bis vur kootem wore et no 8, ävver weil de Aachachsije Waare us de sexijer schun esu aal wore, han de KVB die jetz in den Tonn jeklopp.

[Änndere] 2000er

Deshalb sin de 2000er (dat sprisht me zwansishhunnerter us) jetz dat äälste wat de KVB am fahre hät. Jebaut woode die in de 70er, jenau jesaat ab 1973. Als se nüü wore, wore se de janze Stolz vun de KVB, ävver hück sin die Bahne in Thielebruch im Museum all besser us als de 2000er.

[Änndere] 2100er

1983 koome dann de 2100er. Die sin fast dat selve wie de 2000er, fahre ävver jet ruijer als de 2000er. Später han se Pooze bekumme die wore janz us Jlass, do kammer se hück leijsht vokänne.

[Änndere] 2200er

Engs der 80er, Anfangs de 90er kohme dann noch ens neue, ähnlishe Zöch dobeij. Dat wore de 2200er, un mer erkennt se an dä jepolsterte Sitze. Un daran, dat die nur an eenem Eng e Kabinche för dä Fahrer han. Wenn mer ävver 2 vun der 2200er Hingerdeijl an Hingerdeijl koppele däät, hät mer widder ne Zoch, der in beide Rishtunge fahre kann.

[Änndere] 2300er

Dat hät ävver nit funktioniert, wenn op'm Betriebshoff ens zweij vun denne Waare Kopp an Kopp oder Kopp an Hingerdeijl zo enannder stunnte. Dann moot mer mit dem eijnen do vun eez zor nääste Schleife fahre un ömdriehe. Deshalb es mer 95 hinjejange un hät noch ens 33 fast baujleiche Waare jekoof un die dann 2300er jenannt. De eijnzije Ongerschied is der, dat me de 2300er vun beide Sigge us bediene kann, un doför dann e poor Sitzplätz felle.

[Änndere] 4000er

Em selve Johr koome dann och de eetste Niederflurwaare no Kölle. Niederflur heeß, dat de Boddem in dä Zöch janz noh an dä Ääd is - nähmlish 35 cm. Diese Waaren erkennt me an dem Jequietsche dat die mache un an dä Sitze inne wo me immer e ronger rötshe däät wenn de Zoch ens scharf brems oder jet zo schnell öm de Eck fahre däät. Die Waare trare 4000er Nommere. Weijl mer do vun ävver esu vill jekoof hät dat mer bei de 4000 net alle ongerjekräät hät, heeße e paar och 4100er.

[Änndere] 5100er

Ävver 2002 koome dann de nähste Zöch mit huhe Boddem - de K5000. Die sin vun de Qualitäät her dat schlimmste wat mer je in Kölle hatte, ävver do för wore se och billish. In de Kurve donn die immer eso schökkele dat me fass seekrank weed.

Enne Ware fun dä K4500-er em Apprell 2005
Jrüüßer aanzëije
Enne Ware fun dä K4500-er em Apprell 2005

[Änndere] 4500er

Schließlich koome dann 2005 de nächste zöch mit niedrije Boddem - de K4500. Deshalb dun de KVB momentan de inzwishe och 10 Johr aale K4000 ömbaue, so dar mer se mit dä K4500 zosamme koppele kann.

[Änndere] Fozäll un Leedcher

De Zeltinger Band fingk se ze düür unn singk in däm Leed Müngersdorfer Stadion:

Ich fahr schwatz met de KVB,
die Markfufzisch dät denne och nit wieh,
ich fahr schwatz mit de KVB,
dä Hals voll krieje de Bonze nie.

(Kannze hüüre op dä LP „Zeltinger Band“ vun 1979, Ariola)

Dobej han die ävver verjesse, dat de KVB de Preijse jar net jemaat han sundern de VRS. Ävver nüngesippsisch jovet de VRS no nit, also han se doch rääsch.

[Änndere] Luur och enz he

[Änndere] Websigge

in ander Shproache